**Παράρτημα I**

**Αναλυτική περιγραφή των παραδοτέων**

|  |  |
| --- | --- |
| Α/A | Περιγραφή Παραδοτέου/υπηρεσίας |
| 1 | Το Κέντρο Ανανεώσιμων Πηγών και Εξοικονόμησης Ενέργειας (ΚΑΠΕ) είναι εταίρος και συντονιστής του έργου “MAIA-TAQA”, που χρηματοδοτείται από το Ευρωπαϊκό πρόγραμμα ENI CBC Med, στο πλαίσιο του οποίου έχει ως συμβατική υποχρέωση τη δημιουργία μίας βιντεοταινίας προβολής των επιτευγμάτων της Ένωσης Βιομηχανιών Ηλιακής Ενέργειας (ΕΒΗΕ). Η υπηρεσία αφορά τη σύνταξη, τεχνική επιμέλεια, σκηνοθεσία, επεξεργασία κειμένων και υλικού, μοντάζ και επιμέλεια ήχου για την παραγωγή μίας (1) βιντεοταινίας (video) συνολικής χρονικής διάρκειας 3-4 ωφέλιμων λεπτών (μετά το μοντάζ). Για τις ανάγκες του video, θα κινηματογραφηθεί η παραγωγική διαδικασία σε επιλεγμένη τοποθεσία από την ΕΒΗΕ, όπου θα βιντεοσκοπηθούν και συνεντεύξεις επιλεγμένων μελών της και εκπροσώπων του ΚΑΠΕ.  Ο τόπος και ο χώρος λήψεων θα ορισθεί από την Αναθέτουσα Αρχή, σε συνεργασία με την ΕΒΗΕ.  Οι λήψεις του video και η επεξεργασία του θα γίνουν κατ’ ελάχιστον σύμφωνα με τα παρακάτω τεχνικά κριτήρια και προϋποθέσεις   * Ψηφιακή μορφή σε αρχεία avi και MPEG-4 Part 14 (MP4) * Αναλογία 16:9 με ανάλυση 1080p * Μορφή optimized για χρήση σε social media * Σήμα ήχου: stereo |